《水调歌头·三衢舟次遇陈方大适粤西贺其秋捷兼送其行》
清代·黄之隽

万马尽辟易，一骥踏清秋。渥洼种是汗血，不负九方求。

鞭已输种先著，驾又惭予频覂，徒忆旧同游。相见话离绪，江影绕双舟。

滕王咏，湘灵句，总风流。算程春到漓水，花气拥旌斿。

见折桂枝轻便，又茁兰芽容易，妙齿撞烟楼。

开府顾之喜，星聚粤山头。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。